
ПП ''НОВИ КОЗЈАК''А.Д. У СТЕЧАЈУ из Новог Козјака, ул. Светог Саве бр.49, матични број 08047561, пиб 101086992 кога заступа Агенција за лиценцирање стечајних управника, Центар за стечај, из Београда ул. Теразије бр.23 и по пуномоћју повереник Иван Чакаревић:


О Г Л А Ш А В А
издавање у закуп непокретне имовине јавним прикупљањем писаних понуда
и то:

Целина 1 :	Земљиште укупне површине 186ха65а10м2 од чега је:
	-  173ха64а55м2 пољопривредно земљиште 
- 13ха00а55м2 грађевинско земљиште изван грађевинског подручја-Економија 1 све уписано Лист непокретности бр 3 КО Нови Козјак,

Целина 2 : 	Земљиште укупне површине 157ха98а63м2, 
- 157ха62а99м2 пољопривредно земљиште уписано у листове непокретности: бр. 3, бр.1018, бр. 718, бр. 719 и бр. 546 КО Нови Козјак   
- 35а64м2 грађевинско земљиште-Економија 3, уписано у лист непокретности бр.3 КО Нови Козјак. 

Закуп се уговара на временски период од 20.11.2020. до 21.11.2021.године;

Минимално прихватљива понуда закупнине за наведени период износи за:

Целину 1 укупан  износ од 5.900.000 дин. 
Целину 2 укупан износ од 5.100.000 дин. 

Право на учешће на јавном прикупљању понуда имају сва правна и физичка лица која:

1. у последње две године рачунајући од дана објаве огласа нису били у блокади или да није била вршена принудна наплата по текућем рачуну (доставити потврду НБС)
2. која немају неизмирених обавеза или дуговања по било ком основу према стечајном дужнику а што укључује сва лица која имају статус повезаних лица са Понуђачем, у смислу одредаба Закона о стечају и Закона о привредним друштвима
3. која нису у правном спору са стечајним дужником на дан објаве огласа, одн. у поступку парничног, кривичног или поступка извршења, а што укључује сва лица која имају статус повезаних лица са Понуђачем, у смислу одредаба Закона о стечају и Закона о привредним друштвима
4. Уплате депозит на текући рачун стечајног дужника ПП ''НОВИ КОЗЈАК''А.Д. У СТЕЧАЈУ из Новог Козјака број 160-354823-85 код Banca Intesa AD најкасније до 09.11.2020. год. и то:
-За целину 1 износ од 590.000,00 дин.  
-За целину 2 износ од 510.000,00 дин. 

Уплаћени депозит за првопласираног понуђача урачунаће се у цену закупа. Осталим понуђачима депозит ће бити враћен по истеку рока од 5 радних дана од дана закључења уговора са првопласираним понуђачем.
5. Предају потписане Изјаве о губитку права на повраћај новчаног износа за учешће на јавном прикупљању понуда. Исте се преузимају код повереника стечајног управника уз претходну најаву на број телефона 065/525-1524.
Понуђач губи право на повраћај депозита за учешће на јавном прикупљању понуда ако:
1. не поднесе понуду, или поднесе понуду која не садржи обавезне елементе
б.   одбије да потпише уговор о закупу
в.  буде проглашен за закупца а не уплати закупнину сходно моделу који је изабрао при подношењу затворене коверте понуде.

Потенцијални закупци су у обавези да до дана 10.11.2020. године до 15 сати поверенику стечајног управника доставе:
	- попуњен образац пријаве за учешће, доказ о уплати депозита, потписану изјаву о губитку права на повраћај депозита, овлашћење за заступање уколико отварању достављених понуда присуствује пуномоћник или заступник (достављају сви заинтересовани учесници)
	- извод из регистра привредних субјеката и ОП образац, потврду НБС о непостојању блокаде или принудне наплате у последње две године (ако се као потенцијални закупац пријављује правно лице), 
- фотокопију личне карте (ако се као потенцијални закупац пријављује физичко лице), 
- потврду првокласне пословне банке да је сагласна да понуђачу изда банкарску гаранцију захтеваног квалитета и у захтеваном износу са роком важења гаранције до 30.11.2021. год (прилаже се у случају да се понуђач одлучи за опцију плаћања у ратама) и безусловну изјаву овлашћеног лица понуђача да ће закупнину исплатити унапред по упутима из огласа (уколико се одлучи да исплати укупну закупнину унапред).
Имовина се издаје се у закуп у виђеном стању и закупац се не може позивати на његове физичке недостатке.

Уколико уплаћује укупан износ закупнине унапред, закупац је дужан да га уплати у року од 8 дана од дана закључења уговора. Закупцу је такође омогућена динамика плаћања закупнине од 12 месечних једнаких рата којe доспевају до 5-ог у месецу за текући месец. Прва рата доспева у року од 8 дана по потписивању уговора. Kао обезбеђење за исплату закупнине и трошкова по основу закупа закупац ће доставити банкарску гаранцију (неопозиву, првокласну, безусловну и наплативу на први позив) у износу већем за 20% од укупно понуђеног износа закупнине за период закупа и са роком важења гаранције до 30.11.2021. године. Закупац је дужан да стечајном управнику достави банкарску гаранцију у року од 8 дана од дана закључења уговора. Оригинал гаранције мора се доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат у наведеном року а најкасније до 15:00 часова последњег дана рока, по београдском времену. У обзир ће се узети само банкарске гаранције које пристигну на назначену адресу у назначено време и у назначеном квалитету.
Уговор о закупу потписаће се у року од 3 радна дана од дана одлуке Одбора поверилаца о понудама.
Стечајни управник задржава право да одбије закључење Уговора о закупу са потенцијалним закупцем уколико исти има неизмирених обавеза према стечајном дужнику по било ком основу.
Земљиште се не може издати у подзакуп без писмене сагласности Закуподавца.
Стечајни управник нема обавезу накнаде штете по било ком основу а поводом учешћа на јавном прикупљању понуда.

Затворена коверта понуде мора да садржи:
Јасну и недвосмислену понуду у динарима са назначењем целине и укупним износом који се нуди за предмет закупа за временски период закупа одређен у огласу са потписом овлашћеног лица;   Понуда мора да буде читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. 
Непотпуне и неуредне понуде, као и понуде које садрже услов неће се узимати у разматрање.
Понуде се достављају лично у затвореној коверти са назнаком «Не отварати – понуда за закуп пољопривредног земљишта за Целину:_  » (обавезно навести целину из огласа)  на адреси Агенције за лиценцирање стечајних управника, Београд, Теразије 23, III спрат, канцеларија 308.  Крајњи рок за доставу понуда је 12.11.2020. године до 12:00 часова. Јавно отварање понуда одржаће се 12.11.2020. године у 12:15 часова (15 минута по истеку времена за достављање понуда) у присуству комисије коју образује стечајни управник и представника понуђача. У разматрање ће се узети само исправне понуде које пристигну до назначеног времена.

Након отварања понуда комисија ће јавно прочитати резултате из свих приспелих понуда које се узимају у разматрање, те ће, уколико буде више понуђача дати могућност да исти три пута побољшају своје иницијалне понуде.
Уплатилац депозита губи право на повраћај депозита у складу са изјавом о губитку права на повраћај депозита.
Након што пристигну понуде, исте ће бити прослеђене Одбору поверилаца стечајног дужника ради доношења одлуке.
Уговор о закупу се закључује се у року од 3 радна дана од дана, од дана прибављања сагласности Одбора поверилаца.
Oсим закупнине, Закупац преузима обавезу да сноси и трошкове пореских и других обавеза по питању закупљеног земљишта (порез на земљиште, пољарину, водни допринос) дохотка од пољопривреде и закупнине које се по основу закупа имају платити надлежном финансијском органу,као и трошкове осигурања и обезбеђења имовине.
Порезе и трошкове који поизилазе из закљученог уговора о закупу у целости сноси закупац.
Закуподавац и Одбор поверилаца нису у обавези да прихвате ни једну достављену понуду.

Овлашћено лице: повереник Иван Чакаревић, тел. 065/525-5124



